VEGA Klub præsenterer
**Riv dansegulvet over med Code Walk og gæster i VEGA Klub.**
*Fredag præsenterer VEGA Klub & Swing Baby Agency både upcoming og velkendte ansigter fra den københavnske dj-scene. Lørdag er der natkoncert med VEGAs Udvalgte 2016 Code Walk.*

 **Fredag – VEGA Klub & Swing Baby Agency**

Denne fredag præsenterer VEGA Klub i samarbejde med Swing Baby Agency et lineup med både nye og gamle ansigter fra den københavnske dj-scene.

AVIAJA er en upcoming sangerinde og dj fra København. I 2015 stod hun bag et lækkert urban/mainstream mix på mange af de københavnske klubber, heriblandt Toldboden, Rust, Hive, Sunday m.fl. Hvis du ikke allerede har hørt hendes mixes, så kan du gøre det her.

De to musikvenner Saboye og Donny Dolynny står denne fredag klar med et moderne funk/disco-sæt med en overordnet feel-good lyd. Mens Donny Dolynny er forholdsvis ny på den danske dj-scene, så er Saboye en erfaren herre som producer og dj gennem 9 år.

**Lørdag – Code Walk natklub med gæster**Sidst Code Walk spillede i VEGA var til VEGAs Udvalgte 2016, hvor de fik flotte anmeldelser. Bl.a. Politikken gav dem 5/6 hjerter. På lørdag spiller dj-duoen, som er inspireret af Chicagos footwork-scenen, natkoncert i Ideal Bar.

I den moderne udgave bliver Chicagos soul, house og hiphop-traditioner inddraget og Code Walk skubber udviklingen fremad med en blanding af umiskendelig R&B-sensibilitet og følelsesmæssig dybde. Efter natkoncerten er der et svedigt line-up kurateret af Code Walk selv. De får selskab af: Erosion Flow, Smerz, Julius Sylvest og Sekuoia.

 **Fakta om VEGA Klub i uge 8:**

**VEGA Klub & Swing Baby Agency**
Fredag den 26. februar 2016 kl. 23.00

Ideal Bar, Enghavevej 40, 1674 Kbh. V

Fri entré.

Læs mere om arrangementet HER.

**VEGA Klub: Code Walk natklub med gæster**

Lørdag den 27. februar 2016 kl. 22.00

Ideal Bar, Enghavevej 40, 1674 Kbh. V

Forsalg: 40 kr.
Entré: 55 kr.

Køb billet og læs mere om arrangementet HER.